 หนุ่มสหรัฐฯ ถูกจับ หลังใช้เงินกู้โครงการเยียวยาโควิดซื้อรถหรู
ตำรวจสหรัฐฯในรัฐฟลอริดา จับกุมชายอเมริกัน ถลุงเงินกู้ช่วยเหลือในโครงการเงินเยียวยาช่วยเหลือธุรกิจขนาดเล็ก จากโควิด-19 ระบาด ไปกับรถยนต์สปอร์ตสุดหรูราคาเกือบ 10 ล้านบาทเมื่อวันที่ 29 กรกฎาคม 2563 สำนักข่าวอนาโดลู เอเยนซี่รายงานว่าเจ้าหน้าที่ตำรวจในสหรัฐอเมริกาได้เข้าจับกุมนายเดวิด ไฮนส์ (David Hines) ชายชาวอเมริกันที่อาศัยอยู่ในรัฐฟลอริดา หลังจากที่เจ้าหน้าที่ตำรวจได้รับรายงานว่านายไฮนส์ได้นำเงินกู้จากโครงการเยียวยาช่วยเหลือผู้ประกอบธุรกิจขนาดเล็กจากสถานการณ์โควิด-19ของรัฐบาล ไปซื้อรถหรู พร้อมใช้จ่ายสนองความต้องการของตนเองกระทรวงยุติธรรมสหรัฐฯ เปิดเผยว่า นายไฮนส์ได้ยื่นขอกู้เงินรัฐบาลเป็นจำนวนกว่า 400 ล้านบาท ซึ่งเป็นโครงการของรัฐบาลที่ออกแบบมาเพื่อช่วยเหลือธุรกิจขนาดเล็กให้สามารถจ่ายเงินเดือนกับลูกจ้างได้ โดยผู้ต้องหาได้รับเงินจากรัฐบาลเกือบ 125 ล้านบาท อย่างไรก็ตามแทนที่นายไฮนส์จะนำเงินที่เขาได้รับไปจ่ายค่าแรงให้กับพนักงานของเขา นายไฮมส์ได้ใช้เงินที่เขาได้รับไปซื้อรถหรูยี่ห้อ ลัมโบร์กินี มูลค่าเกือบ 10 ล้านบาท รวมไปถึงจ่ายเงินให้กับเว็บไซต์หาคู่ ร้านเสื้อผ้า และพักรีสอร์ตใกล้กับชายหาดไมอามีทางการสหรัฐฯ ยังเปิดเผยอีกว่า ผู้ต้องหาได้กล่าวอ้างว่าเขาจ่ายเงินให้กับลูกจ้างในช่วง 3 เดือนแรกของปีเป็นจำนวนเงินกว่าหลายล้านบาท ทั้งนี้ทางการเชื่อว่านายไฮนส์ไม่ได้มีลูกจ้างหรือไม่ได้จ่ายเงินเป็นจำนวนมากขนาดที่กล่าวอ้างเจ้าหน้าที่ได้ตั้งข้อหาฉ้อโกงธนาคาร ตกแต่งบัญชี และการซื้อขายที่ไม่ถูกต้องตามกฎหมาย ซึ่งทางเจ้าหน้าที่ได้ริบทรัพย์สินทั้งหมด รวมถึงเงินในบัญชีของผู้ต้องหา ซึ่งหากศาลตัดสินให้นายไฮนส์ผิดทุกข้อกล่าวหาเขาอาจจะถูกจำคุกนานถึง 70 ปีด้านทนายของนายไฮนส์ได้กล่าวว่า ลูกความของเขาพร้อมจะเล่าเรื่องราวอีกด้านหนึ่งเมื่อถึงเวลา.
ตำรวจสหรัฐฯใน รัฐฟลอริดา จับกุมชายอเมริกัน ถลุงเงินกู้ช่วยเหลือในโครงการเงินเยียวยาช่วยเหลือธุรกิจขนาดเล็ก จากโควิด-19 ระบาด ไปกับรถยนต์สปอร์ตสุดหรูราคาเกือบ 10 ล้านบาท
โกงเงินเยียวยา,สหรัฐอเมริกา,ข่าวต่างประเทศ,ลัมโบร์กินี